Gandia inicia la licitació de les obres del Campanar de la Seu Col·legiata
21 novembre 2023

## Gandia inicia la licitació de les obres del Campanar de la Seu Col·legiata21 novembre 2023Última actualització: 21 novembre 2023

![](../gestion/img/5912f7274488d3fe9a2253b218b07c3e840938429e376d3c1f359639416490f8.jpg)  
  

L'**alcalde de Gandia, José Manuel Prieto**, acompanyat de la **regidora delegada de Patrimoni**, **Alícia Izquierdo**, ha acudit a la col·legiata on ha mantingut una trobada amb l'**abat de la Col·legiata de Gandia, Ángel Saneugenio**. Durant l'encontre, la primera autoritat municipal ha comunicat que l'Ajuntament de Gandia va iniciar la setmana passada la **licitació de les obres de restauració del campanar** de la Col·legiata de Santa Maria, fonamentals per a una millor conservació del patrimoni de la nostra ciutat.

  
S'espera que els treballs comencen el **primer semestre del 2024**, i que un cop finalitzades atraguen **més visitants al centre** de Gandia i, per tant, dinamitzen l'economia.  
  
Tal com ha explicat Prieto, es tracta d'una intervenció acordada durant la legislatura passada amb un pressupost de **777.040,53 euros**, dels quals **150.000 € seran aportats per la Generalitat Valenciana, 300.000 euros per la Diputació de València**.  
  
Amb aquesta obra, a més de completar l'**estudi arqueològic del campanar** i fer-lo més extensiu, es realitzarà una **restauració integral**. En el cas de l'exterior del campanar, aquesta inversió permetrà, per exemple, **eliminar les plantes que puguen perjudicar l'edifici o millorar la part externa del campanar per evitar que hi puga entrar aigua que afecte l'estructura**.  
  
Paral·lelament, també es contempla una actuació de **restauració molt important de l'interior** del Campanar, amb l'objectiu final que part del mateix puga començar a ser **visitable** i sumar-se així a la important oferta cultural de Gandia.  
  
**Prieto** s'ha mostrat satisfet per aquest nou pas al procés de restauració patrimonial i ha recordat que _**"fa temps que treballem amb la Fundació i la Seu Col·legiata en el projecte. És una inversió important que implica tres administracions i que permetrà al consistori que la intervenció acabe bé"**_ i ha informat que s'espera que els treballs s'adjudiquen durant els primers mesos del pròxim any i que duren **dotze mesos**.  
  
Per la seua banda, Izquierdo ha destacat que el campanar _"és un **element emblemàtic** per a la ciutat des del punt de vista patrimonial"_. L'edil de Patrimoni ha avançat que el projecte també contempla la il·luminació del campanar i obri la porta a fer-ho visitable _"el que ens ajudarà a que la ciutadania ho valore més"_.

[Twittear](https://twitter.com/share)